5. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 563  της 25 Ιουν. /1 Ιουλ. 1980 (ΦΕΚ Α΄ 153) Περί των προϋποθέσεων χορηγήσεως αδειών λειτουργίας εις Μονάδας Μεταμοσχεύσεως Νεφρών. Έχοντες υπ’ όψει: 1.Το άρθρ. 4 του Νόμ. 821/78 (άρθρ. 4 παρ. 2). 2.Την υπ’ αριθ. 1994 από 23.5.79 γνωμοδότησιν του Ανωτάτου Υγειονομικού Συμβουλίου. 3.Την υπ’ αριθ. 1280/1979 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υπουργού, αποφασίζομεν:  Άρθρ.1.-Δια την χορήγησιν εις Νοσηλευτικόν Ίδρυμα αδείας λειτουργίας Μονάδος Μεταμοσχεύσεως Νεφρού απαιτείται η υπό του Ιδρύματος πλήρωσις των κατωτέρω προϋποθέσεων: (Αντί για τη σελ. 256,259) Σελ.256,259(α) Τεύχος 779-Σελ.35 Μεταμόσχευση Βιολογικών Ουσιών 34.Β.π.4-5 α)Να είναι Γενικόν Νοσοκομείον (Κρατικόν ή Κοινοφελές Ίδρυμα Ιδιωτικού Δικαίου). β)Να είναι πλήρως εξωπλισμένον και επηνδρωμένον κατά κλινικήν και εργαστήριον, με ιατρούς όλων των ειδικοτήτων. γ)Να διαθέτη ιδίαν τράπεζαν αίματος. δ)Να ασκή γενικήν εφημερίαν. ε)Να διαθέτη εν πλήρει αναπτύξει μίαν τουλάχιστον Χειρουργικήν Κλινικήν διευθυνομένην υπό χειρουργού εξειδικευμένου εις τας μεταμοσχεύσεις επί μίαν τουλάχιστον πενταετίαν εις ελληνικά ή αλλοδαπά Κέντρα μεταμοσχεύσεων. Άρθρ.2.-1.Η Μονάς Μεταμοσχεύσεως Νεφρού θεωρείται υπαγομένη διοικητικώς εις την Χειρουργικήν Κλινικήν, Τμήμα της οποίας αποτελεί. Διαθέτει όμως ιδίους χώρους νοσηλείας και ιδίας εγκαταστάσεις μακράν του χώρου νοσηλείας των λοιπών ασθενών γενικής Χειρουργικής. 2.Η Μονάς Μεταμοσχεύσεως Νεφρού δέον όπως απαρτίζεται εκ των εξής πλήρως εξωπλισμένων και επηνδρωμένων τμημάτων: α)Τμήμα αιματοκαθάρσεως. β)Τμήμα εντατικής παρακολουθήσεως ασθενών μετά την επέμβασιν ως και συντηρήσεως πτωματικών μοσχευμάτων. γ)Τοπικόν Ανοσολογικόν εργαστήριον ιστοσυμβατότητος. δ)Εργαστήριον ραδιοϊσοτοπικού IN VIVO ελέγχου. ε)Αγγειογραφικόν Εργαστήριον. ς)Τμήμα υπερηχοτομογραφικού ελέγχου. 3.α)Τα προβλεπόμενα υπό των εδαφ. δ, ε και ς΄ της προηγουμένης παραγράφου τμήματα μιας Μονάδος Μεταμοσχεύσεων Νεφρού, δυνατόν, μέχρις εκπνοής της πρώτης τριετίας από της ισχύος του παρόντος να μη συμπεριληφθούν εις τον Οργανισμόν της Μεταμοσχευτικής Μονάδος. β)Γνώμονα δια την κατά τα ανωτέρω (3α) ελαστικήν εφαρμογήν των όρων δ΄, ε΄ και ς΄, της παρ. 2 αποτελούν αι θετικαί επιδόσεις των μέχρι δημοσιεύσεως του παρόντος ατύπως λειτουργουσών Μονάδων Μεταμοσχεύσεων. 4.Ο προς εγκατάστασιν της Μονάδος Μεταμοσχεύσεων απαιτούμενος ελάχιστος υλικός χώρος ορίζεται κατά τα ήδη ισχύοντα, επί τη βάσει δε της αρχής ότι δια την ομαλήν λειτουργίαν της Μονάδος απαιτούνται τουλάχιστον 4 θάλαμοι της μιας κλίνης μετά λουτρού και 4 θάλαμοι 3 κλινών μετά λουτρού, πλην των λοιπών χώρων δια την εγκατάστασιν των μηχανημάτων, δι’ αλλαγήν τραυμάτων, δι’ εξεταστήριον και δια γραφεία επιστημονικού και νοσηλευτικού προσωπικού. Άρθρ.3.-1.Η άδεια λειτουργίας χορηγείται δι’ υπουργικής αποφάσεως, κατόπιν συμφώνου γνώμης του Α.Υ.Σ. και μετ’ έλεγχον πληρώσεως των εν τω παρόντι προβλεπομένων όρων λειτουργίας. Σελ.256,260(α)  Τεύχος 779-Σελ.36 2.Ο Υπουργός Κοινωνικών Υπηρεσιών δύναται να αναθέτη τον κατά την προηγουμένην παράγραφον έλεγχον εις πενταμελή επιτροπήν συγκροτουμένην δι’ αποφάσεώς του και δια θητείαν 2 ετών. 3.Η Επιτροπή αποτελείται: α)Εξ ενός υπαλλήλου υπηρετούντος εις την Κεντρικήν Υπηρεσίαν του Υπουργείου Κοινωνικών Υπηρεσιών επί βαθμοίς 2ω έως 4ω. β)Εκ δύο μελών του Ανωτάτου Υγειονομικού Συμβουλίου. γ)Εξ ενός μέλους του Διοικητικού Συμβουλίου της Ελληνικής Νεφρολογικής Εταιρείας. δ)Εξ ενός μέλους του Διοικητικού Συμβουλίου της Ελληνικής Εταιρείας Μεταμοσχεύσεων. Ουδέν εκ των μελών της ως άνω συγκροτουμένης επιτροπής δύναται να έχη πλείονας της μιας ιδιότητας εκ των περιγραφομένων υπό των εδαφ. α΄, β΄, γ΄ και δ΄. 4.Δια την χορήγησιν αδείας λειτουργίας απαιτείται η προς τούτο υποβολή αιτήσεως προς τον Υπουργόν Κοινωνικών Υπηρεσιών υπό του Διοικητικού Διευθυντού του ενδιαφερομένου Νοσηλευτικού Ιδρύματος. 34.Β.π.5 Μεταμόσχευση Βιολογικών Ουσιών Μεταβατικαί Διατάξεις Άρθρ.4.-1.Εντός εξαμήνου το αργότερον από της δημοσιεύσεως του παρόντος, αι μέχρι τούδε ατύπως λειτουργούσαι Μονάδες Μεταμοσχεύσεων Νεφρού υποχρεούνται να υποβάλουν εις το Υπουργείον Κοινωνικών Υπηρεσιών έκθεσιν, εν τη οποία να δίδεται πλήρης περιγραφή των διαθεσίμων χώρων, των εγκαταστάσεων και του εν χρήσει τεχνικού εξοπλισμού κατά τμήματα ως και κατάστασιν του οργανικώς απασχολουμένου προσωπικού. Εις την κατάστασιν του προσωπικού, ειδικώς δια το εις την Μονάδα απασχολούμενον επιστημονικόν προσωπικόν, δέον όπως αναφέρωνται έναντι εκάστου άπαντα τα διαπιστούμενα προσόντα (τίτλοι σπουδών, προϋπηρεσία, ερευνητικαί εργασίαι, δημοσιεύματα, συμμετοχαί εις επιστημονικά συνέδρια κ.λ.π.). 2.Από της δημοσιεύσεως του παρόντος εις απάσας τας μέχρι τούδε λειτουργούσας Μονάδας Μεταμοσχεύσεως Νεφρού εις Χειρουργικάς Κλινικάς Γενικών Κρατικών Νοσοκομείων ή Κοινωφελών Ιδρυμάτων ιδιωτικού Δικαίου χορηγείται τη αιτήσει των και άνευ τηρήσεως ετέρας διαδικασίας προσωρινή άδεια λειτουργίας. 3.Συνεπάγεται άρσιν της αδείας λειτουργίας η μη έγκαιρος συμμόρφωσις Μονάδος Μεταμοσχεύσεως Νεφρού προς τας διατάξεις της παρ. 1 του άρθρ. 4 του παρόντος Προεδρικού Δ/τος. 4.Μετά παρέλευσιν διετίας από της δημοσιεύσεως του παρόντος αίρεται η κατά τα άνω άδεια λειτουργίας Μονάδος, εάν δεν πληρούνται άπαντες οι όροι του παρόντος Προεδρικού Δ/τος, ως εκτίθενται εν τοις άρθρ. 1 και 2. Εξαιρετικώς διατηρείται επί εν έτος εισέτι, η ισχύς χορηγηθεισών αδειών κατ’ εφαρμογήν του εδαφ. α΄ της παρ. 2 του άρθρ. 2 του παρόντος εφ’ όσον συντρέχουν οι εις το εδάφ. β΄ της αυτής παραγράφου προβλεπόμενοι λόγοι. 5.Μετά παρέλευσιν τριετίας από της δημοσιεύσεως του παρόντος αίρεται η άδεια λειτουργίας Μονάδος Μεταμοσχεύσεως Νεφρού, εφ’ όσον κατά το αυτό διάστημα ο μέσος ετήσιος αριθμός μεταμοσχεύσεων τας οποίας ενήργησε η εν λόγω Μονάς είναι κατώτερος του δέκα. Παρατείνεται εν τούτοις η άδεια εάν ο αριθμός μεταμοσχεύσεων κατά το τελευταίον έτος της προθεσμίας δεν είναι κατώτερος του δέκα. 6.Ο εξοπλισμός των, κατά την παρ. 3 του παρόντος άρθρου, διαλυομένων Μονάδων, αι οποίαι υπάγονται εις Κρατικά Νοσηλευτικά Ιδρύματα διατίθεται είτε δια την ίδρυσιν νέων Μονάδων είτε δια την ενίσχυσιν άλλων ήδη λειτουργουσών. 7.Η άρσις της αδείας λειτουργίας και η, κατά την προηγουμένην παράγραφον, διάθεσις τεχνικού εξοπλισμού γίνεται δι’ υπουργικής αποφάσεως ρυθμιζούσης τας διαδικαστικάς λεπτομερείας.  8.Αι μεταβατικαί διατάξεις ισχύουν μόνον προκειμένου περί μονάδων, αι οποίαι λειτουργούν κατά την δημοσίευσιν του παρόντος. Τελικαί Διατάξεις Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 